Polisie op soek na transitorowers | Maroela Media
Die polisie in Mpumalanga is op soek na 'n groep gewapende mans wat Vrydagoggend omstreeks 10:30 op 'n G4S-geldwa toegeslaan en kontant gebuit het.
Kol. Mtsholi Bhembe, woordvoerder van die polisie, het gesê die geldwa was van Schoemansdal na Kamhlushwa op pad toe 'n silwerkleure BMW en 'n goudkleure Volkswagen Amarok hulle teen 'n hoë snelheid begin volg het.
"Die insittendes in die BMW het langs die geldwa gery en die bestuurder met 'n vuurwapen gedreig om stil te hou. In hierdie stadium het die veiligheidsbeamptes opgemerk dat ander motors, insluitend 'n swart BMW, die pad versper, met 'n groep mans wat met aanvalsgewere bewapen was," het Bhembe verduidelik.
Die G4S-voertuig het stilgehou en die veiligheidswagte is gedwing om uit te klim en hulle vuurwapens is by hulle afgeneem. "Die rowers het daarna die geldwa oopgeblaas en met 'n onbekende bedrag kontant van die toneel gevlug."
Bhembe het gesê 'n soortgelyke voorval het Dinsdagoggend omstreeks 06:00 plaasgevind toe twee Fidelity-geldwaens ook van kontant beroof is. Die polisie is steeds op soek na die oortreders. "Volgens inligting was die twee voertuie op pad na pensioen-uitbetalingspunte in Zwelisha en Luphisa toe hulle opgemerk het 'n wit Toyota-bakkie agtervolg hulle. Hulle het die verdagte voertuig probeer ontduik, maar een van die geldwaens is by Zwelisha voorgekeer. Rowers in 'n wit BMW het hierna by hul medepligtiges in die bakkie aangesluit. Die geldwa is oopgeblaas en die rowers het met 'n onbekende bedrag kontant gevlug."
Niemand is nog in verband met die twee voorvalle in hegtenis geneem nie en die polisie se ondersoek duur voort.
'n BMW & 'n Volksie het hulle teen 'n hoë snelheid begin volg. Teen 'n hoë snelheid? Nou waarom jaag die geldwaens so dat 'n hoë snelheid nodig is om hulle te volg? Miskien was dit oorspronklik bloot 'n spoedlokval waartydens die spoedboete toe onmiddellik gehef is.
Die rooftogte op die geldwaens raak nou 'n allerdagse ding. Iewerste us daar 'n slang in die gras want die rowers kom altyd weg. Wat se spoorstelsel gebruik die firmasdat hulle nie onmiddelik iets verdags kan aanmeld by hulle HK of SAPD. Voertuie moet toegerus word met kameras wat info stoor in 'n blackbix soos wat in vliegtuie gebruik word.
Die opskrif se polisie soek na transito rowers , ek wonder hoekom het hulle nie genoeg in die saps nie?